AIŠKINAMASIS RAŠTAS

Dėl Molėtų rajono savivaldybės tarybos 2018 m. vasario 22 d. sprendimo Nr. B1-29 „Dėl Molėtų rajono savivaldybės 2018 metų biudžeto patvirtinimo“ pakeitimo.

1. **Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2018 m. vasario 22 d. sprendimu Nr. B1-29 ,,Dėl Molėtų rajono savivaldybės 2018 metų biudžeto patvirtinimo“ patvirtintas 2018 metų rajono savivaldybės biudžetas.

1. Didinamos savivaldybės biudžeto pajamos 1432,8 tūkst. Eur:

1.1. 924,2 tūkst. Eur specialios tikslinės dotacijos iš valstybės biudžeto lėšomis, skirtomis vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti;

1.2.500.0 tūkst. Eur specialios tikslinės dotacijos iš valstybės biudžeto 2018-2020 metų valstybės investicijų programoje numatytiems projektams finansuoti;

1.3. 6,3 tūkst. Eur specialiųjų tikslinių dotacijų lėšomis valstybės funkcijai- vaikų teisių apsaugai vykdyti;

1.4. 2,3 tūkst. Eur Europos Sąjungos finansinės paramos lėšomis neformaliajam vaikų švietimui. Tvirtinant 2018 m. biudžetą, nebuvo įtrauktos lėšos už neformalųjį vaikų švietimą atsakingo asmens (kuratoriaus) darbo užmokesčiui finansuoti.

2. Didinami savivaldybės biudžeto asignavimai 1432,8, tūkst. Eur savivaldybės administracijai:

2.1 .6,3 tūkst. Eur, iš jų 4,2 tūkst. Eur darbo užmokesčio lėšos Valdymo programos valstybės funkcijos-vaikų teisių apsaugos finansavimui;

2.2. 2,3 tūkst. Eur, jų 1,8 tūkst. Eur darbo užmokesčiui ugdymo proceso užtikrinimo programai neformaliajam vaikų švietimui finansuoti;

2.3. 924,2 tūkst. Eur, iš jų 493,3 tūkst. Eur kapitalo investicijoms Infrastruktūros objektų ir gyvenamosios aplinkos tvarkymo ir priežiūros programos lėšas kelių tiesimui, rekonstravimui, taisymui ir priežiūrai;

2.4. 500,0 tūkst. Eur Infrastruktūros objektų ir gyvenamosios aplinkos tvarkymo ir priežiūros programosprojektui ,,Molėtų rajono savivaldybės kultūros namų pastato (Molėtų kultūros centro, Molėtų rajono savivaldybės viešosios bibliotekos, Molėtų krašto muziejaus) Molėtuose Inturkės g. 4 rekonstravimas“ finansuoti.

**2. Savivaldybės biudžeto vykdymo teisinis pagrindas:**

Lietuvos Respublikos biudžeto sandaros įstatymas;

Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto asignavimų administravimo, biudžeto vykdymo ir atskaitomybės tvarkos aprašas, patvirtintas Molėtų rajono savivaldybės tarybos 2011 m. rugsėjo 15 d. sprendimu Nr. B1-177.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių priėmus šį sprendimą nenumatoma. Teigiama – didėja savivaldybės biudžeto pajamos.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

Savivaldybės administracija.